Ремко Евенепул

Ремко Евенепул (; р. ) — белгиски професионален друмски велосипедист, кој вози за UCI World Tour екипата .

Тој е син на Патрик Евенепул, поранешен велосипедист, кој победил на Гран при Валони 1993. Ремко Евенепул најпрвин започнал со фудбал, играјќи за младинските екипи на Андерлехт и Ајндховен и бил вклучен во младинската репрезентација на Белгија. Сфаќајќи дека неговата градба е повеќе подобна за велосипедизам, во 2017 година се насочил кон овој спорт. Откако ги освоил друмската трка и хронометарот во јуниорските категории на Светското друмско првенство 2018, Евенепул станал професионалец со , прескокнувајќи го рангот под 23 години.

Евенепул е сметан за еден од најголемите таленти во светскиот велосипедизам и често е споредуван со Еди Меркс, најуспешниот велосипедист на сите времиња.

Евенепул ја освоил Вуелта а Еспања 2022 и Светското друмско првенство две недели подоцна.

 Кариера 
 Јуниорска кариера 

мини|лево|Победувајќи на светското јуниорско првенство во 2018 година

Син на поранешниот професионален велосипедист Патрик Евенепул, Ремко Евенпул ја започнал својата спортска кариера како фудбалер. На пет години станал член на Андерлехт. Кога имал 11 години се префрлил во младинската академија на ПСВ Ајндховен пред да се врати во Андерлехт на 14 години. Играл четири пати за белгиската репрезентација под 15 години и пет пати за белгиската репрезентација под 16 години. По некои разочарувања и неуспеси се префрлил на велосипедизам во 2017 година. Ги освоил хронометарската и друмската трка на Европското јуниорско друмско првенство во 2018 година. Разликата меѓу него и второпласираниот на друмската трка била 9 минути и 44 секунди.

Истата година ги повторил истите резултати и на Светското јуниорско друмско првенство.

 Декојнинк-Квик-Степ 
 2019 

мини|лево|Евенепул ја слави победата на Класика де Сан Себастијан 2019

Избирајќи да ги прескокне ранговите до 23 години, Евенепул објавил во јули 2018 година дека ќе се приклучи на  за сезоната 2019. Во првата сезона, Евенепул требало да настапува на пократки етапни трки и ќе ги избегнел калдрмисаните еднодневни класични трки. На неговата прва трка на Вуелта а Сан Хуан, Евенепул го освоил пласманот за млад возач и деветтото место во генералниот пласман. Воедно го освоил својот прв професионален подиум на третата етапа (хронометар), кога завршил зад колегата Жилијан Алафилип и Валерио Конти. Првата професионална победа на Евенепул дошла на Трката околу Белгија, каде го освоил генералниот пласман, како и етапа и бодовниот пласман. На 3 август 2019 година, Евенепул ја забележал својата прва победа во Светската турнеја, кога ја освоил трката Класика де Сан Себастијан. Се одвоил од групата, придружуван од Томс Скујињш на околу 20 километри од целта, откачувајќи го неговиот придружник на последното искачување со што стигнал сам до победата. Станал трет најмлад возач некогаш кој освоил велосипедски класик во историјата на спортот. На 8 август 2019 година, Евенепул го освоил хронометарот на Европското друмско првенство 2019.Evenepoel wins time trial title at European Championships На Светското друмско првенство во септември, Евенепул можел да настапил во категоријата под 23 години, но одлучил да се настапи во возрасната категорија. Го освоил сребрениот медал на хронометарот. Поголем дел од годината го поминал делејќи соба со Филип Жилбер, кој му имал менторска улога.

 2020 

Евенепул ја започнал сезоната 2020 на Вуелта а Сан Хуан, каде го освоил поединечниот хронометар на третата етапа и генералниот пласман. Потоа настапил на Волта ао Алгарве. Таму, ја освоил втората и последната етапа, хронометар, со што ја запечатил победата на трката пред Максимилијан Шахман.

По паузата од трките поради пандемијата на коронавирусот, ја освоил Вуелта а Бургос и Трката околу Полска.

Ремко Евенепул доживеал сериозен пад на Џиро ди Ломбардија. Додека се спуштил на Муро ди Сормано и по остра кривина, удрил во низок ѕид на мост од кој бил фрлен преку него, паѓајќи во каллив дел близу дрвја, неколку метри под патот. Немало други велосипедисти вклучени во падот и тој брзо преземен од спасувачките екипи, свесен и можел да одговара. Неколку часови подоцна, неговата екипа потврдил дека има скршена карлица и набиено десно белодробно крило, истакнувајќи дека нема набрзо да се врати на трки.

 2021 

Евенепул се вратил на трките на Џиро д’Италија 2021, завршувајќи седми на воведниот пролог, по кој изјавил: „Стоев на рампата за тргнување со солзи во моите очи. Беше тежок пат за враќање и почеток на Џиро како овој. Но веднаш место меѓу првите десет, не очекував – многу сум среќен“. Откако бил меѓу првите 15 етапи меѓу првите десет во генералниот пласман, паднал на етапата 17 и не можел да ја продолжи трката.

Настапил на презакажаните Летни олимписки игри 2020 во Токио на обете дисциплини, друмската трка и хронометарот, завршувајќи меѓу првите десет на хронометарот. Во текот на Светското првенство 2021 во Фландрија го освоил неговиот втор медал на светските првенства, освојувајќи ја бронзата на хронометарот. Пред друмската трка било јасно дека Ваут ван Ерт бил предвиден предводник за белгиската репрезентација за да се дојде до домашна победа, а Еди Меркс изјавил за Хет Ниусблад дека „Ако има само еден предводник, навистина не треба да се земе Евенепул [...] Тој главно вози за самиот себе; го видовме тоа на Олимпијадата“. Евенепул реагирал „Тој секогаш има да каже нешто и тоа е срамно [...] Можеби ме боцка дека не возам за екипата на неговиот син. Имам многу почит за Еди, но очигледно тоа не е меѓусебно“. На самата трка изјавил: „Тука сум да работам за Белгија, за Ваут, бидејќи знам дека ова е прилика на неговиот живот да биде светски првак. Тој е во животна форма и ќе биде глупо од мене да возам за себе. На оваа патека, никој не е посилен од Ваут. Веќе изјавив претходно многу пати дека ќе направам сѐ за Ваут“.

мини|десно|Евенепул на Трката околу Данска, која ја освоил

На друмската трка, Евенепул очигледно одговорил на критиките на Меркс дека е себичен велосипедист приклучувајќи се на ран напад на преостанати 180 километри, по што следел напад на средина на трката, а потоа создал одлучувачки избор во завршните кругови. Ван Ерт не успеал да ја освои трката, која ја освоил Жилијан Алафилип. По трката, луѓето од светот на велосипедизмот како менаџерот на Евенепул Патрик Лефевр ја пофалил силата на Евенепул и се запрашал дали белгиската репрезентација направила погрешен избор на предводник. Лефевр прашал: „Зашто Белгијците сакале да ја скршат трката толку рано? И над тоа, зашто го фрлиле Ремко во судир толку рано? За мене, Ремко беше најдобар на трката по Жилијан. Но, тие само го жртвувале и го послале црвениот тепих за Жилијан“.

Евенепул одговорил на критиките за тактиката на Белгија откривајќи дека чувствувал дека можел да ја освои трката, но дека „петок вечерта пред првенството имало состанок на сите. Било многу нејасно што точно се очекува од мене. Откако преспав, следниот ден отидов до тренерите Свен Вантуренхаут и Серж Пауелс и прашав: Што се очекува од мене на трката? „Исто така јасно кажав дека мислам дека можам да ја освојам трката во одредено сценарио. Дали ќе имам шанса или не?' Тоа го прашав. Не беше одговорот“. Ова предизвикало јаз во екипата; Ван Ерт изјавил „Очекував да слушнам критика бидејќи не победивме, но да дојде од некој од екипата не е паметно и служи само за потпалување на огнот. Срамно е и жалам поради тоа. Ремко критикуваше повеќе на телевизија отколку на состанокот на екипата“ и „тој бил тој што се согласил со тактиката, кој се согласил со изборот. Држел лекции со недели како се договорил со тоа и е многу чудно да се сврти 180 степени сега“.

Денови по трката, сонародникот Јаспер Стејвен изјавил дека Евенепул не се појавил на состанокот на екипата: „Сите беа таму, освен Ремко [...] Беше свесен, но мислам дека беше потребно. Мислам дека е срамота, особено бидејќи мислеше дека е потребно да кажува работи на телевизија. Тоа остана со некои од нас. [...] Мислам дека Ремко треба понекогаш да забави со неговата свита. Треба да научи кога може и кога не може да кажува работи. Исто така, како супер силен возач - што несомнено е - треба да научи дека некои работи треба да останат внатрешни“.

 2022 

мини|десно|Евенепул на Светското друмско првенство 2022

На 24 април, на 22 години, Евенепул го освоил својот прв велосипедски монумент на Лиеж-Бастоњ-Лиеж 2022 со соло-напад на 29,6 километри пред целта, завршувајќи 48 секунди пред второпласираниот. Тоа било прво негово учество на овој монумент. Ја завршил трката во должина од 257,1 километар со просечна брзина од 41,397 км/ч, што било најбрзо издание во историја на трката. Ја освоил Класика де Сан Себастијан 2022 започнувајќи соло-напад на 44 километри до целта, завршувајќи скоро две минути пред второпласираниот Павел Сиваков.

Во почетокот на септември, Евенепул ја освоил Вуелта а Еспања 2022, негов прв триумф на некоја голема трка. Евенепул ја освоил црвената маичка по шестата етапа на трката, која завршила со 800 метри искачување. Иако етапата ја освоил Џеј Вајн, Евенепул успеал да заврши втор, со што се оддалечил од другите соперници за генералниот пласман, вклучувајќи го Примож Роглич, фаворитот пред трката. Евенепул го проширил неговото водство во генералниот пласман на 2 минути и 41 секунда по доминантниот настап на поединечниот хронометар на десеттата етапа, завршувајќи ја патеката од 30,9 километри за 33 минути и 18 секунди, 48 секунди пред второпласираниот Роглич. На следните предизвикувачки планински етапи Роглич и Енрик Мас вратиле дел од изгубеното време, намалувајќи го водството на Евенепул во генералниот пласман на само 1 минута и 26 секунди. Меѓутоа, по повлекувањето на Роглич од трката по падот на етапата 16, Евенепул ја освоил етапата 18, уште една завршница на нагорнина, обезбедувајќи предност од 2 минути и 7 секунди пред Мас, што ќе се покаже недостижно во последните две етапи. Пристигнувајќи во Мадрид, предноста на Евенепул била две минути и две секунди пред Мас и 4 минути и 57 секунди пред третопласираниот Хуан Ајусо.

Во септември, Евенепул настапил на поединечниот хронометар и на друмската трка на Светското друмско првенство во Волонгонг, Австралија. Завршил трет на хронометарот, 9 секунди зад победникот Тобијас Фос. Една седмица подоцна ја освоил друмската трка, завршувајќи две минути и 21 секунда пред Французинот Кристоф Лапорт. Приклучувајќи се на бегството на 32 километри до целта, Евенепул успеал да се одвои од Алексеј Луценко по седум километри и возел сам до целта за негова прва победа на Светското првенство во елитно ниво.

 Достигнувања 

2017
 1. Ла Филип Жилбер јуниори
 1. Ла Рут де Жеан
 Обел-Тимистер-Ла Глејз
1. 20п Бодовен пласман
1. Етапа 2b
2018
 Светско јуниорско друмско првенство
1. 20п Друмска трка
1. 20п Хронометар
 Европско јуниорско друмско првенство
1. 20п Друмска трка
1. 20п Хронометар
 Национално јуниорско друмско првенство
1. 20п Друмска трка
1. 20п Хронометар
 1. 20п Краен пласман Џиро дела Луниџана
1. 20п Бодовен пласман
1. 20п Планински пласман
1. Етапа 1а
1. Етапа 2
1. Етапа 4
 1. 20п Краен пласман Мировна трка јуниори
1. 20п Бодовен пласман
1. 20п Планински пласман
1. Етапа 2а (ITT)
1. Етапа 4
 1. 20п Краен пласман ГП Женерал Патон
1. 20п Бодовен пласман
1. 20п Планински пласман
1. Етапа 1
1. Етапа 2
 1. 20п Краен пласман Обел-Тимистер-Ставел
1. 20п Бодовен пласман
1. 20п Планински пласман
1. Етапа 3
 1. 20п Краен пласман Трофеј Сентр Морбијан
1. 20п Бодовен пласман
1. Етапа 1
 1. Курне-Брисел-Курне јуниори
 1. Хроно де насионс јуниори
 1. Класик Гвидо Рејбрук
2019
 1. 20п Европско хронометарско првенство
 1. 20п Краен пласман Трка околу Белгија
1. 20п Бодовен пласман
1. Етапа 2
 1. Класика де Сан Себастијан
 2. 15п Светско хронометарско првенство
 3. Национално хронометарско првенство
 4. Краен пласман Трка околу Турција
 8. Краен пласман Трка Адријатика Јоника
1. Етапа 3
 9. Краен пласман Вуелта а Сан Хуан
1. 20п Пласман за млад возач
2020
 1. 20п Краен пласман Волта ао Алгарве
1. 20п Пласман за млад возач
1. Етапа 2
1. Етапа 5 (ITT)
 1. 20п Краен пласман Трка околу Полска
1. Етапа 4
 1. 20п Краен пласман Вуелта а Бургос
1. 20п Пласман за млад возач
1. Етапа 3
 1. 20п Краен пласман Вуелта а Сан Хуан
1. 20п Пласман за млад возач
1. Етапа 3 (ITT)
2021
 1. 20п Краен пласман Трка околу Данска
1. 20п Пласман за млад вочач
1. Етапа 3
1. Етапа 5 (ITT)
 1. 20п Краен пласман Трка околу Белгија
1. Етапа 2 (ITT)
 1. Бриселски велосипедски класик
 1. Копа Берноки
 1. Дрејвенкурс Оверејсе
 Европски друмски првенства
2. 15п Друмска трка
3. 15п Хронометар
 Национални друмски првенства
2. Хронометар
3. Друмска трка
 3. 15п Светско хронометарско првенство
 5. Џиро дел’Емилија
 5. Хроно де насионс
 9. Хронометар, Олимписки игри
2022
 Светски друмски првенства
1. 20п Друмска трка
3. 15п Хронометар
 1. 20п Национално хронометарско првенство
 1.  Краен пласман Вуелта а Еспања
1. 20п Пласман за млад возач
1. Етапа 10 (ITT)
1. Етапа 18
 1. 20п Краен пласман Трка околу Норвешка
1. 20п Пласман за млад вочач
1. Етапа 1
1. Етапа 3
1. Етапа 5
 1. 20п Краен пласман Волта ао Алгарве
1. 20п Пласман за млад вочач
1. Етапа 4 (ITT)
 1. Лиеж-Бастоњ-Лиеж
 1. Класика де Сан Себастијан
 1. Гулегем Курсе
 1. Етапа 8 (ITT) Тур де Свис
 2. Краен пласман Волта а ла Комунитат Валенсијана
1. 20п Пласман за млад вочач
1. Етапа 1
 4. Краен пласман Трка околу Баскија
1. 20п Пласман за млад вочач
 6. Брабантсе Пејл

 Распоред на резултатите на етапните трки 

Распоред на резултатите на големите трки Голема трка 2019 2020 2021 2022 20п Џиро — — СО — 20п Тур — — — — 20п Вуелта — — —Распоред на резултатите на поважните етапни трки Етапни трки 2019 2020 2021 2022 20п Париз-Ница — — — — 20п Тирено-Адријатико — — — 11  Волта а Каталуња —НСО — — 20п Трка околу Баскија — —4 20п Тур де Романди 76 — —  Критериум ди Дофине — — — — 20п Тур де Свис —НСО — 11

 Распоред на резултатите на класиците 

 Монумент 2019 2020 2021 2022Милано-Санремо — — — —Трка околу Фландрија — — — —Париз-Рубе —НСО — —Лиеж-Бастоњ-Лиеж — — —1Џиро ди Ломбардија — СО 19 — Класик 2019 2020 2021 2022Страде Бјанке — — — —Дварс дор Вландерен —НСО — —Е3 Саксо Банк Класик — — —Гент-Вевелгем — — — —Брабантсе Пејл — — —6Амстел Голд Рејс —НСО — —Флеш Валон — — — 43Класика де Сан Себастијан1НСО —1Бриселски велосипедски класик — —1 —Копа Берноки —НСО1 —

СО = се откажал; — = не учествувал; НСО = не се одржала

 Распоред на резултатите на првенствата 

 Настан 2019 2020 2021 2022 15п Олимписки игри ХронометарНСО9НСО Друмска трка 49 20п Светски првенства Хронометар2 —33 Друмска трка СО — 621 20п Европски првенства Хронометар1 —3 — Друмска трка — —2 — 20п Национални првенства Хронометар3 —21  Друмска трка 84 —3 37

 Рекорди 

 Победник на монумент, победник на голема трка и светски првак за 1 година: 2022 (рекорд поделен со Алфредо Бинда, Еди Меркс и Бернар Ино)
 Победник на Светско јуниорско друмско првенство и Светско друмско првенство: 2018 и 2022 (рекорд поделен со Грег Лемонд)

 Награди 

 Кристален велосипед - најдобар млад возач: 2018Remco Evenepoel wint alles en dus ook de Kristallen Fiets voor Beste Jongere van het Jaar, hln.be, 5 december 2018
 Белгиски ветувачки талент на годината 2018Remco Evenepoel kroont zich tot Belofte van het Jaar, standaard.be, 22 december 2018
 Белгиски спортист на годината: 2019
 Кристален велосипед - најдобар професионален велосипедист: 2019, 2022
 Фландриец на годината: 2022
 Белгиска национална спортска награда: 2022

 Наводи 

 Надворешни врски 





Категорија:Родени во 2000 година
Категорија:Живи луѓе
Категорија:Белгиски велосипедисти
Категорија:Велосипедисти на Летните олимписки игри 2020
Категорија:Белгиски етапни победници на Вуелта а Еспања
Категорија:Белгиски фудбалери
Категорија:Олимписки велосипедисти на Белгија
Категорија:Фудбалери на ФК Андерлехт
Категорија:Етапни победници на Тур де Свис
Категорија:Победници на Вуелта а Еспања
Категорија:Светски прваци во велосипедизам